[{"text_idx": "#000001", "text": "GurasolagunaTailerrak familian gozatzekoOlgetan euskaraz & Binbili BonboloHazibideakUstrukuUdalaren laguntzak euskara ikasteko"}, {"text_idx": "#000002", "text": "Kaixo, lagunok, ikasturtea ondo baino hobeto hasteko moduko plana prestatzen ari gara Egizutarrok, Getxoko berbalagun eta euskaltzaleok gonbidatuta zaudete irailaren 24ko egun pasa eder honetara. Larunbat goizerako bi planen artean aukeratu beharko duzue, horren ostean elkarrekin bazkalduko dugu Etxeandia Garardauak lantegiaren txokoan. Horren ostean bertsozaleok plana dugu Algortako Muxikebarrin, bertan izango delako Euskal Herriko bertsolari txapelketa nagusiko lehen saioa."}, {"text_idx": "#000003", "text": "\u201cUribe Kosta urdin orlegia\u201d, 10:00etan Plentziako metroan topaketa"}, {"text_idx": "#000004", "text": "Tantak elkarteko lagunek \u201cUribe Kosta urdin orlegia\u201d deituriko dibulgaziozko ibilbidean lagunduko gaituzte, Plentziako Plasentia Butron museoan bisita gidatua egingo dugu, eta iragan marinela ezagutuko, baita Uribe Kostako historiaurrea ere. Bertatik mendian zehar Urdulizerantz joango gara, aldapa ertaina baina asfaltatua pasatuz. Barrikako goikaldetik Bizkaiko kostalde ederra ikusteko aukera izango dugu. Beti joango gara ibilbide asfaltatuetatik."}, {"text_idx": "#000006", "text": "Jon Etxeandiak gaztetandik izan zuen enologia, txakolingintza, sagardagogintza eta garagardogintzaren jakinmina. Edari horiek familiako etxean betidanik ekoizten ziren. 2011. urtean hasi ziren lehenengo frogak egiten eta otsailerako bazen lehenengo Etxeandia Garardaua botila kalean. Jonekin Urdulizko euren lantegian garagardoa zelan egiten duten ikasi, ikusi eta dastatuko dugu.\nBitartean garagardoa zelan dastatzen den ikasi gura baduzue, esteka honetan Jonen azalpen-bideoa izango duzue."}, {"text_idx": "#000008", "text": "Txangoaren kostua: 5\u20ac (Uribe Kostako dibulaziozko ibilbidea Tantak elkartearen eskutik edo Garagardtegiaren bisita-dastaketa).\nGoizeko plan batean bakarrik animatuko bazina, primeran, guri jakinarazi 619935541."}, {"text_idx": "#000011", "text": "Zurekin euskaraz egin nahi dugu"}, {"text_idx": "#000014", "text": "Familian egiteko jarduerak zure postontzian jaso nahi?"}, {"text_idx": "#000015", "text": "Getxon euskaraz antolatzen denaren berri postontzira bidaliko\ndizugu. Harpidetu eta asteartero jasoko duzu."}]